Sûka Tehrani zaf raver şiyo. Banê xeylê berzi u binayê ke hetê mımarine ra mıkemmel vıraziyê, tede estê. Tehran bacarê dewizio, paytextê borsao, merkezê iqtısad u siyasetê İranio. Tehran de fabrikê wesaitan (ereban), ê elektronik u çhekan u çimentoy u tekstili estê. Gımarê heway u problemê trafikê Tehrani zaf gıranê. Tehran de sistemê metroy esto, feqet bes niyo. Tehran de 45 kolec u universıtey estê.

Fast and Furious: Tokyo Drift yew filmo ke tarixê Heziran 16, 2006 de kewto vizyon. Direktorê filmi Justin Lino u senaryoy filmi Chris Morgan nuşto. Rêza filmê Fast and Furious de filmo de hirıneyo.

Mıhemmedi vato ke wına/nia duey bıkerê: ""ellahumme inneke efuwwun tuhıbbu'l-efve fe'fu enni"" (yanê ""Heqo tı zaf efkerdoğa, tı ef ra hez kena, mı ef ke"").

Fas (المغرب) yew dewleta qıta Afrikao. Caê xo mıntıqa ra zımey (şımalê) qıta Afrika dero. Zımey Fasi de Deryao Sıpê (Deryao Miyanên) u İspanya; veroc (cenub) de Moritanya; rocakewtene (rocvetış, şerq) de Cezayir; rocawan (ğerb) de Oyanuso Atlantik estê. Paytextê Fasi suka Rabatio. Fas ezaê Mıletê Yewbiyayey u Yewiya Erebio. Sistemê idarey xo monarşiya qanuniya u Fas de demokrasiye çına.

Zey coğrafyay Anadoli u Mezopotamya her ca de zıwan u mıleti têkışt u têzerre derê; Zazaki ki welatê xo de zıwananê binan de irtıbat dero u nê zıwanan ra tesir ki biyo, qısey gırewtê, qısey ki daê cı. Heta kokardena (cênosidê) 1915i her mıntıqay Zazaki de Ermenki ki qısey biyêne, kışta veroci de Suryanki (Asurki) u Erebki ki. Zıwano ke hetê koki ra tewr zêde coğrafyay Zazayan de cı ra nezdiyo, Kırdaskiyo (Kurmanci, yani Kurdkiyê Zımey).

Coğrafyay İtalya (be İtalyanki: Geografia dell'Italia), cayê İtalya verocê Ewropa de, Nêmadey İtalya dero. Cayê İtalya zımey de Koyê Alpi, veroc de Deryayo Miyanêne rê cirano. Gorey coğrafyay İtalya, adey Sicilya u Sardunya zi Coğrafyay İtalya rê daxilê. Erdê İtalya 301,230km²yo. İtalya gorey erdê xo koyıno. %40ê erdê İtalya koyan ra vıraziyayo. İtalya de zaf deşti çıniyê. Tenya zımey rocvetışê İtalya de deşti estê.

Cıs o zafiyê fırqê filsofun, hiri parê/qısmi: Dehriyyun, Tabiiyyun o İlahiyyun. Sınıfê Dehriyyun yo zumrê fılsofun kıhunun raw(o). Estbiyayışi Humay (Xeleq) inkar keni, ıni zındıqi.

İsoni ki hêniyê. İson ke hardê xora qurfiya, welatê xora düri kot, hal be hali nêno ´ra xo, permelino ro sono. Mordemo ke ebe zori, ebe nêwastene hardê xora, pag u warê xora qurfnê, berdê caê de bin de, zon u zagonê bin de kerdê pili, resnê, reyna ke yeno zerrê qomê xo, ya zerri ra beno dırbetın, beno nêwes, rêça asimilasyoni ki tey ano, ya ki teli u sıncıko ke koto baxçê guli, jêdey beno dısmenê qomê xo.